**Kitöltési útmutató a 2018. évi talajterhelési díj bevalláshoz**

**Tisztelt Adózó!**

A környezetterhelési díjról szóló 2003. évi LXXXIX. törvény alapján a helyi vízgazdálkodási hatósági jogkörbe tartozó szennyvízszikkasztás után talajterhelési díjat kell fizetni az önkormányzati adóhatósághoz.

Adókötelezettség azt a kibocsátót terheli, aki a műszakilag rendelkezésre álló közcsatornára nem köt rá, és helyi vízgazdálkodási hatósági, illetve vízjogi engedélyezés alapján szennyvízelhelyezést alkalmaz.

A DRV Zrt-től kapott adatok alapján kerül postázásra a 2018. évi kötelezettség megállapítására vonatkozó adóbevallási nyomtatvány. **A 2018. évre vonatkozó adóbevallás benyújtásának, és a bevallott talajterhelési díj megfizetésének határideje 2019. március 31.**

A bevallási nyomtatvány **I. része** az adóalany azonosító adatait tartalmazza. Értelemszerűen csak az adóalanyra vonatkozó adatokat kell kitölteni. Pl. magánszemély adóalany estén név, születési hely, születési idő, anyja neve, adóazonosító szám, lakóhely, és - ha a lakóhely nem azonos a levelezési címmel akkor - levelezési cím.

A **II.-III. részt** értelemszerűen kell kitölteni.

A **IV. rész** az adóalap és az adó megállapítására szolgál. A hivatkozott törvény alapján a talajterhelési díjat önadózással a kibocsátónak kell megállapítani, bevallani, és megfizetni.

Az 1. pontban a bevallási időszakban - a kibocsátó által a vízmérő óra szerint - fogyasztott

vízmennyiséget kell bevallani. A bevallási időszak 2018. január 1. naptól, illetve a közcsatorna műszaki átadását követő 90. naptól 2018. december 31. napig, illetve ha évközben rákötött a közcsatornára a rákötés időpontjáig tart. Amennyiben a műszaki átadást követő 90 napon belül rákötött a közcsatornára, nem alanya a talajterhelési díjnak.

A 2. pontban a locsolási célra felhasznált vízmennyiséget lehet levonni az adóalapból azoknak, akik a szolgáltató által erre a célra hitelesített locsoló almérővel rendelkeznek.

A 3. pontban a szennyvíz elszállítására feljogosított szervezet által a bevallási időszakban kiadott számlán feltüntetett mennyiséggel lehet csökkenteni az adóalapot.

Az 5. pontban a talajterhelési díj alapját kell megállapítani. A díjfizetés alapja egyenlő, az elfogyasztott vízmennyiség (1. pont), és az adóalap csökkentő tétel (2-4. pont) különbségével.

A 6. pontban a talajterhelési díj egységmértéke került rögzítésre. Barcson a talajterhelési díj mértéke 1.800,- Ft, mely mérték az egységdíj (1.200,- Ft), és a területérzékenységi szorzó (1,5) eredménye.

A 8. pontban a talajterhelési díj összegét kell megállapítani. A talajterhelési díj összege egyenlő az 5. pontban szereplő talajterhelési díj alap a 6. pontban beírt talajterhelési díj mértékének és a 7. pontban szereplő adat szorzatával.

A 10. pontban kell megállapítani a fizetendő talajterhelési díjat.